Επιπλέον οφέλη της Medicare

Η Medicare είναι το σύστημα υγειονομικής περίθαλψης της Αυστραλίας που παρέχει σε όλους τους Αυστραλούς πρόσβαση σε ένα ευρύ φάσμα υπηρεσιών υγείας με χαμηλό κόστος ή δωρεάν.

Η Medicare ενισχύεται για να διασφαλιστεί ότι οι Αυστραλοί έχουν καλύτερη πρόσβαση σε οικονομικά προσιτή υγειονομική περίθαλψη, επείγουσα φροντίδα και υπηρεσίες ψυχικής υγείας.

# Με την Medicare μπορείτε να επωφεληθείτε από:

* δωρεάν ή χαμηλότερου κόστους υπηρεσίες από γιατρούς και άλλους επαγγελματίες υγείας
* δωρεάν ή χαμηλότερου κόστους φροντίδα ψυχικής υγείας
* δωρεάν, επείγουσα φροντίδα μέσω ενός αυξανόμενου δικτύου Κλινικών Επείγουσας Φροντίδας Medicare
* μέρος ή το σύνολο του κόστους βασικών οδοντιατρικών υπηρεσιών για δικαιούχα παιδιά, στο πλαίσιο του Προγράμματος Παιδικών Οδοντιατρικών Παροχών.

# Αξιοποιώντας τα οφέλη της Medicare

## Πρόσβαση σε φροντίδα όταν και όπου τη χρειάζεστε:

* Ραντεβού για γενικό γιατρό (GP), ειδικό γιατρό και τηλεϊατρική: ελέγξτε αν ο πάροχός σας προσφέρει μαζική χρέωση (bulk billing). Εάν όχι, θα πρέπει να πληρώσετε το ποσό που σας χρεώνει και στη συνέχεια να διεκδικήσετε επιστροφή χρημάτων από την Medicare. Μπορείτε επίσης να ρωτήσετε εάν ο γενικός ή ο ειδικός γιατρός σας προσφέρει ραντεβού μέσω τηλεφώνου ή βιντεοκλήσης για διευκόλυνση, εάν είστε δικαιούχοι.
* Επισκεφθείτε Κλινικές Επείγουσας Φροντίδας Medicare: δωρεάν πρόσβαση, φροντίδα χωρίς ραντεβού για επείγοντα αλλά όχι απειλητικά για τη ζωή τραύματα και ασθένειες.

## Πρόσβαση σε υποστήριξη για την ευεξία σας:

* Επισκεφθείτε Κέντρα Ψυχικής Υγείας Medicare: διατίθεται δωρεάν υποστήριξη χωρίς ραντεβού για την ψυχική υγεία και ευεξία σε ολόκληρη την Αυστραλία. Δεν απαιτείται ραντεβού ή παραπεμπτικό. Δεν χρειάζεται να είστε Αυστραλός πολίτης, να είστε εγγεγραμμένοι στην Medicare ή να έχετε κάρτα Medicare για πρόσβαση σε υποστήριξη.

## Πρόσβαση σε οδοντιατρική υποστήριξη παιδιών:

* Τα δικαιούχα παιδιά μπορούν να έχουν πρόσβαση στο Πρόγραμμα Παιδικών Οδοντιατρικών Παροχών για κάλυψη μέρους ή του συνόλου του κόστους βασικών οδοντιατρικών υπηρεσιών.

# Περισσότερες πληροφορίες

Για να μάθετε περισσότερα σχετικά με το πώς μπορεί η Medicare να σας βοηθήσει, επισκεφθείτε το medicare.gov.au/stronger (http://medicare.gov.au/stronger).